Κάθε μέρα γονείς

Δοκιμαστικά μαθήματα παιδικής yoga για όλες τις ηλικίες!
2019-09-18 17:00 - 20:00 (Europe/Athens)
Την Τετάρτη 18 Σεπτεμβρίου ο Μπλε Ελέφαντας (The Blue Elephant, Λεωφ. Δημοκρατίας 23, Ν. Ψυχικό) ανοίγει τις πόρτες του, για να υποδεχτεί τους μικρούς yogis που επιθυμούν να δοκιμάσουν το μάθημα της παιδικής και εφηβικής yoga με την υπέροχη και έμπειρη δασκάλα Φωτεινή Ράλλη.
Τρία διαφορετικά μαθήματα τα οποία απευθύνονται σε παιδιά από 3 ετών μέχρι και εφήβους.
17:00-17:50 Little YOGArtists (3-5 ετών)
18:00-19:00 Kids Yoga (6-11 ετών)
19:00-20:00 Τeens Yoga (12+ ετών)
H διάρκεια των δοκιμαστικών μαθημάτων θα είναι 35 λεπτά και θα ακολουθήσει συζήτηση με τους γονείς των παιδιών.
Δώστε την φετινή σχολική χρονιά την δυνατότητα στα παιδιά σας να δοκιμάσουν την εναλλακτική αυτή δραστηριότητα, τα οφέλη της οποίας είναι πολλαπλά σε σωματικό, ψυχικό και συναισθηματικό επίπεδο. Μέσα από τα μαθήματα της παιδικής yoga τα παιδιά μαθαίνουν να αποκτούν επίγνωση του σώματός τους, να αναπτύσσουν τις κινητικές τους δεξιότητες, να δυναμώνουν το σώμα τους, να παρατηρούν τον εαυτό τους, να συνεργάζονται, να συγκεντρώνονται, και να χαλαρώνουν.
Επιπλέον, τα παιδιά μαθαίνουν, μέσα σε ένα φιλόξενο και μη ανταγωνιστικό περιβάλλον, να δουλεύουν ομαδικά, να καλλιεργούν τη δημιουργικότητά τους, και να αναπτύσσουν τη φαντασία τους.
Στόχος των μαθημάτων είναι να συμβάλλουν σε μία ισορροπημένη και ολοκληρωμένη παιδικής προσωπικότητας.
Για να δηλώσετε συμμετοχή καλέστε στο 2130402294 ή στείλτε email στο info@theblueelephant.gr
Περισσότερες πληροφορίες στο The Blue Elephant.

Θεατρική παράσταση "Ο Ανύπαρκτος Ιππότης"
2017-10-29 12:00 - 13:30, 2017-10-22 12:00 - 13:30, 2017-10-15 12:00 - 13:30, 2017-10-08 12:00 - 13:30 (Europe/Moscow) | Skrow Theatre, Αρχελάου 5, Αθήνα
Είδαμε την εξαιρετική αυτή παράσταση πέρυσι και πραγματικά δεν πρέπει να την χάσετε.
Διαβάστε την κριτική μας εδώ.
Ένα μεσαιωνικό παραμύθι. Μία ιπποτική κωμωδία για παιδιά.
Η ομάδα Ντουθ ζωντανεύει την ιστορία του ανύπαρκτου ιππότη, βασισμένη στο ομώνυμο μυθιστόρημα του Ίταλο Καλβίνο.
Μία ιστορία με μαγικά πλάσματα, ιππότες, βασιλιάδες, ξύλινα άλογα, σπαθιά, σημαίες και παιδικά παιχνίδια που μιλάει για την ταυτότητα, τον ιπποτισμό και τη δύναμη της θέλησης.
Ένας βασιλιάς, ένας ανύπαρκτος ιππότης, ένας αστείος ιπποκόμος, ένα κορίτσι με γαλάζια πανοπλία, ένας θαρραλέος νέος στρατιώτης και ένας μουσικός ζωντανά επί σκηνής είναι οι πρωταγωνιστές της πιο ξέφρενης ιπποτικής περιπέτειας.
• Κείμενο: Bάσια Ατταριάν, Ιωάννα Ραμπαούνη
• Σκηνοθεσία: Βάσια Ατταριάν
• Βοηθός σκηνοθεσίας: Μυρτώ Μακρίδη
• Πρωτότυπη μουσική/Στίχοι: Δημήτρης Τάσαινας
• Επιμέλεια κίνησης /χορογραφίες: Έλενα Γεροδήμου
• Σκηνικό/Κοστούμια: Αλεξία Χρυσοχοΐδου
• Φωτισμοί: Τάσος Παλαιορούτας
• Κατασκευή σκηνικού: Στέλιος Λαμπαδαριός
• Φωτογραφίες: Ευτυχία Βλάχου
• Video trailer: Γιάννης Καραμπάτσος
Παίζουν: Ρωμανός Καλοκύρης , Προμηθέας Nerattini Δοκιμάκης, Μυρτώ Μακρίδη, Ιωάννα Ραμπαούνη, Μαρία Φιλίνη
Μουσικός επί σκηνής: Δημήτρης Τάσαινας

Θεατρική παράσταση "Το αγόρι με τη βαλίτσα"
2017-10-29 11:30 - 13:30, 2017-10-22 11:30 - 13:30, 2017-10-15 11:30 - 13:30, 2017-10-08 11:30 - 13:30 (Europe/Moscow) | Θέατρο Κάππα-Παιδική σκηνή Ηλία Καρελλά, Κυψέλης 2, Αθήνα, Ελλάδα
Το έργο του δημοφιλέστερου συγγραφέα για παιδιά και εφήβους στη Μεγάλη Βρετανία Μάικ Κένι επιλέγει να ανεβάσει φέτος ο γνωστός σκιοπαίκτης και σκηνοθέτης Ηλίας Καρελλάς στην υπέροχη μετάφραση-διασκευή της Ξένιας Καλογεροπούλου στο θέατρο Κάππα (Κυψέλης 2).
Ένα νεαρό αγόρι, που ζει κάπου στη Μέση Ανατολή, φαντάζεται ταξίδια σαν του Σεβάχ του Θαλασσινού. Όταν ξεσπά πόλεμος, ο μικρός Ναζ ξεκινά το δικό του διαφορετικό ταξίδι. Διασχίζει ερήμους, βουνά και θάλασσες με μόνη συντροφιά την Κρίσια, ένα κορίτσι που έχει και αυτό τον ίδιο προορισμό, ώσπου να φτάσει στο Βερολίνο και να συναντήσει το μεγαλύτερο αδελφό του, έχοντας στη βαλίτσα του μοναδικό όπλο τις ιστορίες του.
Το έργο έχει στόχο να ευαισθητοποιήσει σχετικά με το προσφυγικό ζήτημα, με τρόπο συγκινητικό αλλά και συχνά διασκεδαστικό. Μια διαφορετική περιπέτεια που θα συναρπάσει αλλά και θα προβληματίσει θεατές κάθε ηλικίας.
Τον πρωταγωνιστικό ρόλο του αγοριού θα ενσαρκώσει ο Δημήτρης Μακαλιάς ενώ τη μουσική και τα τραγούδια της παράστασης θα ερμηνεύσει ζωντανά στη σκηνή η Αρετή Κετιμέ.
Παίζουν ακόμα οι ηθοποιοί και μουσικοί: Κατερίνα Αθανασιάδη, Τάσος Αντωνίου, Γιώργος Γερωνυμάκης, Μαρία Ελευθεριάδη, Έκτορας Κυριάκου, Φάνης Παυλόπουλος.
Ο Ηλίας Καρελλάς με το ιδιαίτερο σκηνοθετικό και σκηνογραφικό του στίγμα, δημιουργεί μια παράσταση – πρόταση με κύριους άξονες το θέατρο σκιών και τη ζωντανή μουσική, αναδεικνύοντας με τη δική του ματιά το υπέροχο αυτό κείμενο. Η χορογράφος Αντιγόνη Γύρα κινεί τους ήρωες του έργου σε έναν κόσμο που ακροβατεί μεταξύ πραγματικότητας και παραμυθιού.
«Το αγόρι με τη βαλίτσα» κυκλοφορεί από τις εκδόσεις Πατάκη.
Η παράσταση τελεί υπό την αιγίδα των Γιατρών του Κόσμου Ελλάδας.
Συντελεστές
Συγγραφέας: Μάικ Κένι
Μετάφραση: Ξένια Καλογεροπούλου
Σκηνοθεσία/ Σκηνογραφία/ Φωτισμοί: Ηλίας Καρελλάς
Κίνηση: Αντιγόνη Γύρα
Σκηνικά Αντικείμενα- Κοστούμια: Αγγελική Μπόζου
Πληροφορίες:
Θέατρο Κάππα-Παιδική σκηνή Ηλία Καρελλά: «Το αγόρι με τη βαλίτσα»
Διεύθυνση: Κυψέλης 2
Παραστάσεις: κάθε Κυριακή στις 11.30 το πρωί για το κοινό και από Δευτέρα έως Παρασκευή στις 10.30 το πρωί οργανωμένες παραστάσεις σχολείων
Τιμές εισιτηρίων: 12€ (ενήλικας), 8€ (παιδικό, ανέργων, πολυτέκνων, τριτέκνων με την επίδειξη κάρτας)
Πληροφορίες για την παιδική σκηνή/ Κρατήσεις για σχολεία, συλλόγους και ομάδες:
210 7777104 & 210 7777124
Website: www.thiasoskarella.weebly.com
Facebook page: Θίασος Ηλία Καρελλά / Ilias Karellas Theater Comprany
Προπώληση: Ticket Services
Ταμείο: Πανεπιστημίου 39 (Στοά Πεσμαζόγλου)
Εισιτήρια online: www.ticketservices.gr
Τηλεφωνική Αγορά: 210 7234567
και σε όλα τα καταστήματα PUBLIC

Η Κόκκινη Αλεπού αφηγείται "Όνειρο καλοκαιρινής Νύχτας"
2017-10-27 18:30 - 19:00 (Europe/Moscow) | Δημοτική Βιβλιοθήκη Γλυφάδας, Επαμεινώνδα 30 & Αγίας Τριάδας, Γλυφάδα
Μια φορά τον μήνα η Σοφία Παπαθεοδώρου αναλαμβάνει να μας ταξιδεύει με τις ιστορίες που θα διαλέγει παρέα με την Κόκκινη Αλεπού σε μέρη μαγικά. Στην πρώτη συνάντηση θα διαβάσουμε το Όνειρο Καλοκαιρινής Νύχτας, όπως το διασκεύασε η Αγγελική Δαρλάση και το εικονογράφησε η Σάντρα Ελευθερίου για λογαριασμό των εκδόσεων Μεταίχμιο. Η ιστορία του Πουκ, του Ομπερον και της Τιτάνια του Σαίξπηρ, έτσι όπως την διασκεύασε η κ. Δαρλάση απευθύνεται σε παιδιά 3-6 ετών και η αφήγηση θα διαρκέσει 30 λεπτά. Στόχος μας είναι να δείξουμε στα παιδιά μικρής ηλικίας τη μαγεία της αφήγησης, των ιστοριών και των ηρώων τους. Να τους φέρουμε σε επαφή με διαφορετικά κείμενα, να τους δείξουμε την εικονογράφηση, να τους γνωρίσουμε τους καλλιτέχνες που κρύβονται πίσω από τις πολύχρωμες σελίδες των βιβλίων.

Παρουσίαση βιβλίου "Κάνε γρήγορα, Αλφόνς!"
2017-10-25 17:30 - 19:00 (Europe/Moscow) | Beverley Café Bistrot, Πλατεία Ελευθερωτών 10, Χαλάνδρι
Ένα κλασικό έργο της παιδικής λογοτεχνίας. Από την πρώτη έκδοση, το φθινόπωρο του 1972, έχουν εκδοθεί περίπου τριάντα ιστορίες του Άλφονς οι οποίες έχουν μεταφραστεί σε περισσότερες από 32 γλώσσες. Μόνο στη Σουηδία έχουν τυπωθεί πέντε εκατομμύρια αντίτυπα. Πρόκειται για μικρά καθημερινά επεισόδια, όπου το παιδί αντιμετωπίζεται πάντα με σοβαρότητα. Το χιούμορ και η φαντασία μέσα στην πραγματικότητα είναι βασικά στοιχεία των ιστοριών της Bergstrom.
Συγγραφέας/ Εικονογράφηση: Gunilla Bergström
Γονείς και παιδιά θα έχουν τη δυνατότητα να γνωρίσουν τον Άλφονς μέσα από θεατρικό παιχνίδι και βιωματικές δράσεις υπό την καθοδήγηση της θεατρολόγου Άννας Παπαφίγκου.

Χαρούμενες Παιδικές Κυριακές στο Πάρκο
2017-10-22 17:00 - 20:00 (Europe/Moscow) | Αυτοδιαχειριζόμενο Πάρκο Ναυαρίνου, Εξάρχεια
17:00 Φυτεύουμε τα χειμερινά κηπευτικά (μπρόκολα, κουνουπίδια, λάχανα) στο περιβόλι, μαζί με τα παιδιά του 5ου Σχολείου και τα Χωράφια Αλληλεγγύης.
17:30 Κάνουμε τα σκουπίδια μας παιχνίδια.
Δημιουργικό εργαστήρι με τη Μαριαλένα Τσιαμούρα

18:00 Μύθι, μύθι παραμύθι το κουκί και το ρεβίθι.
Κλιμακωτά παραμύθια και παραμύθια με ζώα για μικρά παιδιά. Ελάτε να πούμε για όμορφες ποντικίνες, ατρόμητα παιδιά και έξυπνους πετεινούς.
Αφήγηση Ταξιάρχης Μπεληγιάννης

19:00 Προβολές animation με ποπ κορν, στο θερινό σινεμά του πάρκου!

Παρουσίαση βιβλίου "Πίκο και Λόλα"
2017-10-22 12:00 - 13:30 (Europe/Moscow) | Booktalks, Αρτέμιδος 47 και Αγ. Αλεξάνδρου 58, Π. Φάληρο
Το βιβλιοπωλείο-καφέ BOOKTALKS και οι εκδόσεις ΜΕΤΑΙΧΜΙΟ προσκαλούν τους μικρούς τους φίλους σε εκδήλωση με αφορμή τα βιβλία της νέας σειράς «Πίκο και Λόλα» της Λίνας Σωτηροπούλου
Η ΕΚΔΡΟΜΗ
ΤΑ ΟΝΕΙΡΑ
ΤΑΞΙΔΙ ΣΤΟ ΦΕΓΓΑΡΙ
ΤΑ ΓΕΝΕΘΛΙΑ
Ο Πίκο και η Λόλα είναι δυο φίλοι κολλητοί, πάρτι ετοιμάζουν, κανονίζουν εκδρομή, όνειρα κάνουν συνεχώς, περνάνε ωραία. Γι’ αυτό ελάτε κι εσείς μαζί παρέα και μην ξεχάσετε να έχετε μαζί σας ένα χαμόγελο και την καλή τη διάθεσή σας.
Η συγγραφέας Λίνα Σωτηροπούλου θα είναι εκεί, για να μας αφηγηθεί τις περιπέτειες του Πίκο και της Λόλας. Ελάτε και εσείς να τους γνωρίσετε, να μοιραστούμε τα όνειρά τους και να κάνουμε σχέδια μαζί τους!
ΝΑ ΕΙΣΤΕ ΟΛΕΣ ΚΑΙ ΟΛΟΙ ΕΚΕΙ!
Για παιδιά από 3 ετών

"Ανεμοσκορπίσματα, Παραμυθομαζέματα" με την αφηγήτρια Μαρία Κατσανούλη
2017-10-21 18:00 - 19:00 (Europe/Moscow) | Δίδυμο Οθωμανικό Λουτρό Τρικάλων στις Παλιές Φυλακές
Η εκδήλωση πραγματοποιείται στο πλαίσιο της πανελλαδικής δράσης “Περιβάλλον και Πολιτισμός” που για το 2017-8 έχει ως θέμα το στοιχείο του αέρα και τίτλο “Πνοές Ανέμων”.
Η δράση διοργανώνεται από την Εφορεία Αρχαιοτήτων Τρικάλων και είναι ελεύθερη για παιδιά και μεγάλους.

Παρουσίαση βιβλίου "Τικ-Τακ: Ρολόγια, ώρα για μάθημα!"
2017-10-21 12:00 - 14:00 (Europe/Moscow) | Booktique, Πατριάρχου Ιωακείμ 21, Αθήνα
Οι εκδόσεις Ίκαρος και το βιβλιοπωλείο Booktique, παρουσιάζουν το βιβλίο του Αντώνη Παπαθεοδούλου σε εικονογράφηση της Μυρτώς Δεληβοριά «Τικ-Τακ: Ρολόγια, ώρα για μάθημα!».
Ελάτε να διαβάσουμε μαζί μια πρωτότυπη ιστορία για τη σημασία του χρόνου και τη σχέση του δασκάλου με τους μαθητές του. Άλλωστε, η καλύτερη ώρα είναι αυτή που μεγάλοι και μικροί την περνάνε μαζί.

Παρουσίαση βιβλίου "Η Βιολέτα και ο Ιππότης"
2017-10-21 12:00 - 13:30 (Europe/Moscow) | Λεξικοπωλείο, Στασινού 13, Παγκράτι
Το ΛΕΞΙΚΟΠΩΛΕΙΟ και οι εκδόσεις ΜΕΤΑΙΧΜΙΟ προσκαλούν τους μικρούς τους φίλους σε εκδήλωση με αφορμή το βιβλίο της Αργυρώς Πιπίνη Η ΒΙΟΛΕΤΑ ΚΑΙ Ο ΙΠΠΟΤΗΣ
Τα παραμύθια, τελικά, λένε πάντα την αλήθεια. Το θαύμα της αγάπης! Έτσι δε λένε τα ποιήματα και τα παραμύθια; Της αγάπης που σου χαρίζει δώρα πολλά και σου γιατρεύει το σώμα και την ψυχή. Αυτή είναι η ιστορία της Βιολέτας και του Ρακμάν. Ελάτε να την ακούσετε, να μαγειρέψουμε καρδούλες και να στείλουμε μηνύματα στους αγαπημένους μας.
Στην παρέα μας θα είναι η συγγραφέας του βιβλίου Αργυρώ Πιπίνη.

Παρουσίαση βιβλίου "Η μεγάλη των τεράτων σχολή"
2017-10-21 11:00 - 12:30 (Europe/Moscow) | Πολυχώρος Μεταίχμιο, Ιπποκράτους 118, Αθήνα
Οι εκδόσεις ΜΕΤΑΙΧΜΙΟ προσκαλούν τους μικρούς τους φίλους σε εκδήλωση με αφορμή το νέο βιβλίο της Τζένης Κουτσοδημητροπούλου Η ΜΕΓΑΛΗ ΤΩΝ ΤΕΡΑΤΩΝ ΣΧΟΛΗ
Από τη Μεγάλη των Τεράτων Σχολή αποφοιτούν μόνο τέρατα σωστά. Τέρατα φοβερά και πέρα για πέρα αληθινά. Τι γίνεται, όμως, όταν υπάρχει ένας μαθητής που είναι καλοσυνάτος και ευγενής; Τότε τον περικυκλώνουν οι εκπαιδευτές και τον απειλούν: Ή γίνεσαι τέρας φοβερό ή παίρνεις πόδι από ’δω!
Μικροί και μεγάλοι μαζί με το πιο χαριτωμένο τερατάκι, τον Σίμο, και τη συγγραφέα Τζένη Κουτσοδημητροπούλου θα μάθουν τη συνέχεια της ιστορίας, θα παίξουν και θα φτιάξουν χαμόγελα πλατιά
και τέρατα παράξενα και χρωματιστά.
ΜΗΝ ΤΟ ΧΑΣΕΤΕ!
Για παιδιά από 4 ετών
Δηλώσεις συμμετοχής στο e-mail: polychoros@metaixmio.gr

Εργαστήριο για Εκπαιδευτικούς Προσχολικής Αγωγής και Πρωτοβάθμιας Εκπαίδευσης και Εμψυχωτές
2017-10-20 19:30 - 21:30 (Europe/Moscow) | Πολυχώρος Μεταίχμιο, Ιπποκράτους 118, Αθήνα
Το αγαπημένο μου βιβλίο γίνεται θεατρική παράσταση
με αφορμή το βιβλίο Ώρα για θέατρο!
Οι νηπιαγωγοί και οι δάσκαλοι, εκτός από την καθημερινή διδασκαλία, είναι επιφορτισμένοι και με άλλα καθήκοντα, μεταξύ των οποίων είναι καιη διοργάνωση σχολικών γιορτών και παραστάσεων για τις επετειακές ανάγκες των σχολείων. Πώς όμως μπορούμε με επιτυχία να στήσουμε μια θεατρική παράσταση με τα παιδιά; Πώς μοιράζουμε ρόλους, τι κάνουμε με τα σκηνικά και τα κουστούμια, ποια μουσική και τραγούδια θα επιλέξουμε για το έργο μας και ποια άλλες μικρές, αλλά απαραίτητες λεπτομέρειες δεν πρέπει να ξεχάσουμε;
Στο εργαστήριό μας που απευθύνεται σε εκπαιδευτικούς της προσχολικής αγωγής και της Πρωτοβάθμιας Εκπαίδευσης, καθώς και σε εμψυχωτές που ενδιαφέρονται να μυηθούν στη διαδικασία διασκευής και δημιουργίας θεατρικών παραστάσεων, η Μαίρη Μπιρμπίλη και ο Απόστολος Πάππος, έμπειροι εκπαιδευτικοί και συντάκτες στον εκπαιδευτικό ιστότοπο www.elniplex.com, θα παρουσιάσουν και θα συζητήσουν, με βάση εξειδικευμένες δραστηριότητες, πώς οδηγούμαστε στη διασκευή ενός κειμένου που μας ενδιαφέρει με βάση συγκεκριμένα παραδείγματα και δημιουργικές διεργασίες, και θα προτείνουν δραστηριότητες και ιδέες για τη δημιουργία μιας παράστασης με παιδιά Νηπιαγωγείου και Δημοτικού Σχολείου.
Προϋπόθεση για τη συμμετοχή στην ημερίδα είναι η αγορά του βιβλίου Ώρα για θέατρο! (λιανική τιμή: 8,80 €)
από τον ΠΟΛΥΧΩΡΟ ΜΕΤΑΙΧΜΙΟ κατά την προσέλευση των συμμετεχόντων.
Ο ΑΡΙΘΜΟΣ ΤΩΝ ΘΕΣΕΩΝ ΕΙΝΑΙ ΠΕΡΙΟΡΙΣΜΕΝΟΣ
ΑΠΑΡΑΙΤΗΤΗ Η ΔΗΛΩΣΗ ΣΥΜΜΕΤΟΧΗΣ
ΘΑ ΤΗΡΗΘΕΙ ΣΕΙΡΑ ΠΡΟΤΕΡΑΙΟΤΗΤΑΣ
ΘΑ ΔΟΘΟΥΝ ΒΕΒΑΙΩΣΕΙΣ ΠΑΡΑΚΟΛΟΥΘΗΣΗΣ
Δηλώσεις συμμετοχής στο e-mail: polychoros@metaixmio.gr

Ενημερωτική ημερίδα για εκπαιδευτικούς
2017-10-18 19:00 - 21:00 (Europe/Moscow) | Πολυχώρος Μεταίχμιο, Ιπποκράτους 118, Αθήνα
Διδακτική αξιοποίηση του βιβλίου Φτου ξελύπη της Μαριέττας Κόντου
Το βιβλίο είναι βασισμένο στην πραγματική ιστορία της Yusra Mardini, πρόσφυγα από τη Συρία και κολυμβήτρια, που περνώντας από το Αιγαίο τράβηξε μαζί με την αδελφή της τη βάρκα στην οποία επέβαιναν αυτή και τόσοι άλλοι συμπατριώτες της, προκειμένου να τους γλιτώσει από βέβαιο πνιγμό, και κατόρθωσε να πάρει μέρος στους Ολυμπιακούς Αγώνες του Ρίο το 2016.
Τις δυνατότητες αξιοποίησης του βιβλίου που απευθύνεται σε παιδιά των τελευταίων τάξεων του Δημοτικού σχολείου και στις πρώτες τάξεις του Γυμνασίου, στο πλαίσιο του μαθήματος της Γλώσσας ή ως εργαλείο για να συζητηθούν σημαντικά ζητήματα όπως η αναζήτηση ταυτότητας, η διαφορετικότητα, ο εκφοβισμός, η ενηλικίωση κ.ά. θα παρουσιάσουν
η συγγραφέας του βιβλίου Μαριέττα Κόντου, η εκπαιδευτικός-Υπεύθυνη Πολιτιστικών Θεμάτων στην Α΄ Διεύθυνση Πρωτοβάθμιας Εκπαίδευσης Αθηνών Καλλιόπη Κύρδη και η Διευθύντρια στο 49ο Δημοτικό Σχολείο Αθηνών, Δρ παιδικής λογοτεχνίας, πρώην ειδική σύμβουλος στο ΙΕΠ σε θέματα εκπαίδευσης μεταναστών και προσφύγων Ντόρα Τσιαγκάνη.
ΠΕΡΙΟΡΙΣΜΕΝΟΣ ΑΡΙΘΜΟΣ ΘΕΣΕΩΝ
ΑΠΑΡΑΙΤΗΤΗ Η ΔΗΛΩΣΗ ΣΥΜΜΕΤΟΧΗΣ
ΘΑ ΤΗΡΗΘΕΙ ΣΕΙΡΑ ΠΡΟΤΕΡΑΙΟΤΗΤΑΣ
ΘΑ ΔΟΘΟΥΝ ΒΕΒΑΙΩΣΕΙΣ ΠΑΡΑΚΟΛΟΥΘΗΣΗΣ
Δηλώσεις συμμετοχής στο e-mail: polychoros@metaixmio.gr

Θεατρική παράσταση "Όνειρο καλοκαιρινής νύχτας"
2017-10-15 20:00 - 21:30, 2017-10-14 21:00 - 22:30 (Europe/Moscow) | Δη.Πε.Θε. Καβάλας, Γεωργίου Αβέρωφ 13, Καβάλα
Είδαμε την παράσταση πέρυσι (διαβάστε την κριτική μας πατώντας εδώ). Μη την χάσετε!
Πέντε ηθοποιοί, χρησιμοποιώντας ελάχιστα σκηνικά αντικείμενα, μάσκες, ζωντανή μουσική, στοιχεία παντομίμας και αυτοσχεδιασμούς, υποδύονται όλους τους ρόλους του έργου. Με χιούμορ, απλότητα, ευθύτητα και σεβασμό στη γλώσσα του ποιητή συνθέτουν μια παράσταση γεμάτη έρωτα, κωμικοτραγικές καταστάσεις, μαγεία, ξωτικά και ανθρώπινη αφέλεια.
Διάρκεια: 70’
Σκηνοθεσία: Μιχάλης Σιώνας
Παίζουν: Τρυφωνία Αγγελίδου, Διαμαντής Αδαμαντίδης, Γιάννης Σαμψαλάκης, Χρήστος Τσαβλίδης, Μαρία Χάνου
Ταυτόχρονη διερμηνεία στην Ε.Ν.Γ: Γιώργος Στάθης και Κώστας Χριστοδουλάκος

Ταξιδιάρικα Παιχνιδομαγειρέματα - Λέσβος
2017-10-15 11:00 - 13:00 (Europe/Moscow) | Χώρος Πρωτοβουλίας Κατοίκων Εξαρχείων, Καλλιδρομίου 50, Αθήνα
Τα αγαπημένα μας ταξιδιάρικα Παιχνιδομαγειρέματα είναι έτοιμα να ξεκινήσουν την φετινή τους διαδρομή!
Λίγο διαφορετικά, λίγο πιο προσωπικά, αλλά εξίσου συναρπαστικά!
Φέτος θα δούμε, θα μιλήσουμε και θα γευτούμε αγαπημένα μας μέρη. Πού πήγαμε διακοπές, έχουμε χωριό, αγαπημένη πόλη; Στις 15 Οκτωβρίου, στις 11π.μ., σας περιμένουμε στο οικείο πια μέρος στα Εξάρχεια (Καλλιδρομίου 50). Η Χρυσούλα δεν μπορεί να αποχωριστεί τις διακοπές της και μας δείχνει την Λέσβο.
ΑΠΑΡΑΙΤΗΤΗ η δηλωση σσυμμετοχής στο kathemeragoneis@gmail.com

Παρουσίαση βιβλίου "Η φλύαρη πριγκίπισσα"
2017-10-14 12:30 - 14:00 (Europe/Moscow) | Πολυχώρος Μεταίχμιο, Ιπποκράτους 118, Αθήνα
Οι εκδόσεις ΜΕΤΑΙΧΜΙΟ προσκαλούν τους μικρούς τους φίλους σε εκδήλωση με αφορμή το νέο βιβλίο της Παναγιώτας Στρίκου-Τομοπούλου Η ΦΛΥΑΡΗ ΠΡΙΓΚΙΠΙΣΣΑ
Μια φορά κι έναν καιρό, ζούσε μια πριγκίπισσα. Που μιλούσε συνεχώς. Μιλούσε πολύ και ασταμάτητα.
Γλώσσα δεν έβαζε μέσα της, που λένε. Η συγγραφέας του βιβλίου Παναγιώτα Στρίκου-Τομοπούλου θα μας… συστήσει τη φλύαρη πριγκίπισσα. Μέσα από την αφήγηση αλλά και με πολύ παιχνίδι θα αναζητήσουμε παρέα τη… χρυσή τομή ανάμεσα στη φλυαρία και τη σιωπή.
ΜΗΝ ΤΟ ΧΑΣΕΤΕ!
Για παιδιά από 4 ετών
Δηλώσεις συμμετοχής στο e-mail: polychoros@metaixmio.gr

Παρουσίαση βιβλίου "Αφροδίτη η Θεά της Ομορφιάς"
2017-10-14 12:00 - 14:00 (Europe/Moscow) | Λείριον, Σαρανταπόρου 25, Χολαργός
Ο συγγραφέας της σειράς “Η πρώτη μου μυθολογία” Φίλιππος Μανδηλαράς με αφορμή το ολοκαίνουργιο βιβλίο ΑΦΡΟΔΙΤΗ Η ΘΕΑ ΤΗΣ ΟΜΟΡΦΙΑΣ ζωντανεύει τη Μυθολογία και μαζεύει όλους τους Θεούς και τους Ήρωες από παραμύθια και πολλά παιχνίδια.

Εκδήλωση με αφορμή δύο βιβλία του Ευγένιου Τριβιζά
2017-10-14 12:00 - 14:00 (Europe/Moscow) | PUBLIC Περιστερίου, Εθν. Αντιστάσεως 27, Περιστέρι
Τα PUBLIC και οι εκδόσεις ΜΕΤΑΙΧΜΙΟ προσκαλούν τους μικρούς τους φίλους σε εκδήλωση με αφορμή τα Παραμύθια Ντορεμύθια του Ευγένιου Τριβιζά ΠΟΙΟΣ ΕΚΑΝΕ ΠΙΠΙ ΣΤΟΝ ΜΙΣΙΣΙΠΗ; και ΕΝΑ ΦΤΥΑΡΙ ΣΤΟΝ ΑΡΗ
Παιδιά χρειαζόμαστε τη βοήθειά σας για να εξιχνιάσουμε δύο σοβαρότατες υποθέσεις: Να ανακαλύψουμε ποιος έκανε πιπί στον Μισισιπή και να καταλάβουμε τι δουλειά έχει ένα φτυάρι στον Άρη. Όλοι μαζί θα μεταμορφωθούμε σε παπάκια και θα απολαύσουμε ένα ταξίδι στον Μισισιπή ώσπου ένα απρόοπτο γεγονός θα μετατρέψει το ήσυχο ταξίδι σε ξεκαρδιστική περιπέτεια! Στη συνέχεια, θα γίνουμε Αρειανοί, παίζοντας ένα διασκεδαστικό παιχνίδι με εικόνες, θα προσπαθήσουμε να καταλάβουμε τι είναι αυτό το περίεργο αντικείμενο στον πλανήτη μας, πώς βρέθηκε εκεί και πώς μπορούμε να το χρησιμοποιήσουμε.
Η ηθοποιός Μαρία Τερζάκη αφηγείται τα Παραμύθια Ντορεμύθια του Ευγένιου Τριβιζά με ζωντανή μουσική και διαδραστικά παιχνίδια.
ΝΑ ΕΙΣΤΕ ΟΛΟΙ ΕΚΕΙ!
Για παιδιά από 4 ετών
ΕΙΣΟΔΟΣ ΕΛΕΥΘΕΡΗ

Θεατρική παράσταση "Όνειρο καλοκαιρινής νύχτας"
2017-10-13 21:00 - 22:30 (Europe/Moscow) | Δη.Πε.Θε. Καβάλας, Γεωργίου Αβέρωφ 13, Καβάλα
Είδαμε την παράσταση πέρυσι (διαβάστε την κριτική μας πατώντας εδώ). Μη την χάσετε!
Πέντε ηθοποιοί, χρησιμοποιώντας ελάχιστα σκηνικά αντικείμενα, μάσκες, ζωντανή μουσική, στοιχεία παντομίμας και αυτοσχεδιασμούς, υποδύονται όλους τους ρόλους του έργου. Με χιούμορ, απλότητα, ευθύτητα και σεβασμό στη γλώσσα του ποιητή συνθέτουν μια παράσταση γεμάτη έρωτα, κωμικοτραγικές καταστάσεις, μαγεία, ξωτικά και ανθρώπινη αφέλεια.
Διάρκεια: 70’
Σκηνοθεσία: Μιχάλης Σιώνας
Παίζουν: Τρυφωνία Αγγελίδου, Διαμαντής Αδαμαντίδης, Γιάννης Σαμψαλάκης, Χρήστος Τσαβλίδης, Μαρία Χάνου

Θεματικό Πάρκο "Δεινόσαυροι στη Θεσσαλονίκη"
2017-10-13 09:00 - 19:00 (Europe/Moscow) | TIF Helexpo, Εγνατίας 154, Θεσσαλονίκη
Παρασκευή και 13 έρχονται οι γιγάντιοι Δεινόσαυροι στην Θεσσαλονίκη!
Ζήστε στην εποχή των τρομακτικών γιγάντων. Μπείτε στην χρονομηχανή, γυρίστε 124 εκατομμύρια χρόνια πίσω στον χρόνο και ζήστε την απόλυτη εμπειρία στον κόσμο των γιγάντιων δεινοσαύρων!
Μια εμπειρία που θα μείνει αξέχαστη σε μικρούς και μεγάλους!
Από 13 Οκτωβρίου έως 14 Ιανουαρίου στο περίπτερο 5 στο Διεθνές Εκθεσιακό και Συνεδριακό Κέντρο Θεσσαλονίκης.
Κρατήσεις σχολείων: 2310 291 270
Πληροφορίες: http://m.me/DinosaursGreece
Website: http://dinosaurs.gr/

Ενημερωτική ημερίδα για δασκάλους και γονείς
2017-10-11 19:00 - 21:00 (Europe/Moscow) | Πολυχώρος Μεταίχμιο, Ιπποκράτους 118, Αθήνα
«Τι κάνουμε για τα πρωτάκια;»
Ενημερωτική ημερίδα για δασκάλους και γονείς με αφορμή το βιβλίο Τι κάνουν τα πρωτάκια; της Αντιόπης Φραντζή
Η Αντιόπη Φραντζή, εκπαιδευτικός και διευθύντρια δημοτικού σχολείου και συγγραφέας εκπαιδευτικών και λογοτεχνικών βιβλίων για παιδιά, θα συζητήσει με τους δασκάλους και τους γονείς για το πώς τόσο η οικογένεια όσο και το σχολείο μπορούν να συμβάλουν στην καλή προσαρμογή των παιδιών στο σχολείο και την κοινωνική τους ανάπτυξη, καλλιεργώντας την αυτογνωσία, την αποδοχή, τον ενθουσιασμό, το κουράγιο, την ψυχραιμία, την πρωτοβουλία.
Στην ημερίδα, η οποία θα έχει βιωματικό χαρακτήρα, στόχος είναι να αναζητηθούν τρόποι αξιοποίησης του βιβλίου, με βάση καθημερινές αλλά σημαντικές δυσκολίες των παιδιών στην πρώτη τάξη. Να διαμορφωθούν προτάσεις για προγράμματα συναισθηματικής αγωγής και παραδείγματα ανάληψης πρωτοβουλιών από τα ίδια τα παιδιά καθώς και για τη διαμόρφωση μιας δημοκρατικής, φιλικής συμμετοχικής σχολικής κουλτούρας.

Προϋπόθεση για τη συμμετοχή στην ημερίδα είναι η αγορά του βιβλίου Τι κάνουν τα πρωτάκια; (λιανική τιμή: 7,70 €)
από τον ΠΟΛΥΧΩΡΟ ΜΕΤΑΙΧΜΙΟ κατά την προσέλευση των συμμετεχόντων.
Ο ΑΡΙΘΜΟΣ ΤΩΝ ΘΕΣΕΩΝ ΕΙΝΑΙ ΠΕΡΙΟΡΙΣΜΕΝΟΣ
ΑΠΑΡΑΙΤΗΤΗ Η ΔΗΛΩΣΗ ΣΥΜΜΕΤΟΧΗΣ
ΘΑ ΤΗΡΗΘΕΙ ΣΕΙΡΑ ΠΡΟΤΕΡΑΙΟΤΗΤΑΣ
ΘΑ ΔΟΘΟΥΝ ΒΕΒΑΙΩΣΕΙΣ ΠΑΡΑΚΟΛΟΥΘΗΣΗΣ
Δηλώσεις συμμετοχής στο e-mail: polychoros@metaixmio.gr

Παρουσίαση βιβλίου "Καθαρίστρια Χάος"
2017-10-08 12:00 - 13:30 (Europe/Moscow) | Συναίσθηση – χώρος σωματικής ευεξίας & θεατρικής έκφρασης, Σ. Παπακωνσταντίνου 17, Άνω Ιλίσσια
Η Έρση θα μαζέψει τα καλά λόγια των φίλων της, θα τακτοποιήσει τους καλούς της τρόπους και θα ξεσκονίσει τα θαυμαστικά της.
Και μετά… θα έρθει η ΚΑΘΑΡΙΣΤΡΙΑ ΧΑΟΣ να τα κάνει όλα άνω κάτω!
Η συγγραφέας-εικονογράφος ΚΑΤΕΡΙΝΑ ΚΡΙΣ σας περιμένει για μια βιβλιοπαρουσίαση που θα σας αναστατώσει!

1o Σχολικό Street Festival Τέχνης και Αποδοχής
2017-10-07 17:00 (Europe/Moscow) | Πεζόδρομος Ερμού, Αθήνα, 105 63
Το Σχολικό Street Festival Τέχνης και Αποδοχής είναι μια δράση που είχε ξεκινήσει τα προηγούμενα χρόνια ως καινοτόμο πολιτιστικό πρόγραμμα σε διάφορα σχολεία της Αττικής και της Περιφέρειας.
Το Φεστιβάλ, έχει τους παρακάτω στόχους:
-Να δημιουργήσει ένα πλαίσιο το οποίο θα δώσει την ευκαιρία στην εκπαιδευτική κοινότητα (τους μαθητές, τους εκπαιδευτικούς και τους γονείς), να βγουν “έξω” από τα όρια του σχολικού κτιρίου και να αλληλεπιδράσουν με την Κοινότητα και η Κοινότητα μαζί τους.
-Να αποκτήσουν ορατότητα όλες εκείνες οι καλές πρακτικές που συμβαίνουν σήμερα στο ελληνικό Δημόσιο Σχολείο, γύρω από το θέμα των ανθρωπίνων δικαιωμάτων και κατά των διακρίσεων. Φυσικά είναι ευπρόσδεκτα και τα ιδιωτικά σχολεία σε αυτήν τη δράση, αλλά τονίζουμε το Δημόσιο, γιατί αυτό φέρει ένα αρνητικό στερεότυπο που δεν ανταποκρίνεται στην πραγματική εικόνα.
-Να γεφυρώσει πολιτισμικές διαφορές και να φέρει κοντά όλους τους λαούς και τις κοινότητες που ζουν, εργάζονται και προσφέρουν σε αυτήν την χώρα.
-Να συστήσει εκείνες τις ομάδες (οργανώσεις, συλλογικότητες, καλλιτεχνικές ομάδες, κ.α) που ήδη βρίσκονται κοντά στο ελληνικό σχολείο και αλληλεπιδρούν με τα μέλη του γύρω από το θέμα των Ανθρωπίνων δικαιωμάτων και κατά των διακρίσεων, ή προσφέρουν υπηρεσίες σε χώρους όπου υπάρχουν ευπαθείς ομάδες (πχ κεντρα φιλοξενίας προσφύγων).
-Να μας παρουσιάσει είδη Τεχνης με τα οποία δεν είναι εξοικειωμένος ο περισσότερος κόσμος.
-Να διασκεδάσουμε και να κάνουμε καινούριους φίλους.
Το Σχολικό Street Festival Τέχνης και Αποδοχής συντονίζεται από την συλλογικότητα εκπαιδευτικών και καλλιτεχνών: ΔΙΚΤΥΟΤΕΧΝΗΣ και ΔΡΑΣΗΣ (οι άνθρωποι με τα μπαλόνια).
Την γενική επιμέλεια έχει η Ελένη Καραγιάννη , εικαστικός και Συντονίστρια Εκπαίδευσης προσφύγων Σχιστού.
Γίνεται σε συνδιοργάνωση με τον ΔΉΜΟ ΑΘΗΝΑΊΩΝ και συγκεκριμένα με την αντιδήμαρχο Για το Παιδί του Δήμου Αθηναίων, κ. Μαρία Ηλιοπούλου και τον αντιδήμαρχo Μεταναστών, Προσφύγων και Δημοτικής Αποκέντρωσης, κ. Ελευθέριου Παπαγιαννάκη.
Η δράση υποστηρίζεται από τον Συνήγορο του Πολίτη / Συνήγορο του Παιδιού και την Ύπατη Αρμοστεία του ΟΗΕ για τους πρόσφυγες.
